Neuvoston asetus (ETY) N:o 3183/87, annettu 19 päivänä lokakuuta 1987, yhteisen maatalouspolitiikan rahoitusta koskevista erityissäännöistä



Virallinen lehti nro L 304 , 27/10/1987 s. 0001 - 0002

Suomenk. erityispainos Alue 3 Nide 24 s. 0172

Ruotsink. erityispainos Alue 3 Nide 24 s. 0172



NEUVOSTON ASETUS (ETY) N:o 3183/87, annettu 19 päivänä lokakuuta 1987, yhteisen maatalouspolitiikan rahoitusta koskevista erityissäännöistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että yhteisen maatalouspolitiikan rahoituksesta 21 päivänä huhtikuuta 1970 annetulla neuvoston asetuksella (ETY) N:o 729/70(), sellaisena kuin se on viimeksi muutettuna asetuksella (ETY) N:o 3769/85(), neuvosto on perustanut järjestelmän, jolla Euroopan maatalouden ohjaus- ja tukirahaston (EMOTR) tukiosaston menojen maksamista varten nimettyjen yksiköiden ja toimielimien käyttöön asetetaan määrärahat talousarvion siitä osasta, joka on tarkoitettu mainittujen menojen kattamiseen, mainitun järjestelmän tavoitteena on antaa maatalouden yhteisille markkinajärjestelyille mahdollisuus saavuttaa tavoitteensa, olisi annettava laadultaan siirtymäaikana sovellettavat erityissäännöt, joiden avulla yhteisöllä on mahdollisuus saavuttaa tämä tavoite myös tilanteessa, jossa EMOTR:n tukiosaston osalta käytettävissä olevat määrärahat loppuvat, varmistamalla yhteisiin markkinajärjestelyihin liittyvien eri säännösten mukaisten maksujen jatkuvuus odotettaessa lopullisen järjestelmän toteuttamista yhteisön tulevaan rahoitukseen liittyvien päätösten yhteydessä, kyseisten järjestelyjen moitteettoman hallinnon takaamiseksi olisi valvottava, ettei tämän asetuksen mukainen siirtymä johda varainhoitovuodelle 1988 ja sitä seuraaville varainhoitovuosille tehtävään siirtoon, jäsenvaltioiden on otettava rahavarat käyttöön maksajina toimivien yksiköidensä tarpeiden mukaisesti komission maksaessa ennakot maksajina toimivien yksiköiden maksamien menojen kirjanpitomerkintöjen perusteella, olisi säädettävä, että rahoitusvastuu, joka saattaa aiheutua siitä, että jäsenvaltiot ottavat rahavaroja käyttöön, voidaan jakaa tiettyjen jäsenvaltioiden ja yhteisön kesken, ja näitä erityissääntöjä tarkastellaan uudelleen osana yhteisön tulevaa rahoitusta koskevien päätösten muodostamaa kokonaisuutta, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 729/70 seuraavasti: 1) Lisätään 4 artiklan 2 kohtaan alakohta seuraavasti: "EMOTR:n tukiosastolle varainhoitovuodeksi 1987 annettujen määrärahojen loputtua ja siihen asti, kunnes lopullinen järjestelmä hyväksytään yhteisön tulevaan rahoitukseen liittyvien päätösten yhteydessä, jäsenvaltioiden on otettava maksajina toimivien yksiköidensä tarpeiden mukaisesti käyttöön rahavarat, joilla on tarkoitus kattaa 1 artiklan 2 kohdassa tarkoitetut menot." 2) Lisätään 5 artiklan 2 kohdan a alakohtaan luetelmakohta seuraavasti: "Tammikuusta 1988 alkaen ja siihen asti, kunnes lopullinen järjestelmä hyväksytään yhteisön tulevaan rahoitukseen liittyvien päätösten yhteydessä, komissio päättää ainoastaan kuukausittaisista ennakoista 4 artiklan 2 kohdan kolmannessa alakohdassa tarkoitetuista rahavaroista maksettuja menoja koskevien kirjanpitomerkintöjen perusteella. Nämä ennakot maksetaan viimeistään sitä kuukautta, jonka aikana maksajina toimivat toimielimet ovat toteuttaneet menon, seuraavan toisen kuukauden kolmantena työpäivänä." 3) Lisätään artikla seuraavasti: "5 a artikla Niiden mahdollisten vaikeuksien huomioon ottamiseksi, joita tietyillä jäsenvaltioilla saattaa olla 4 artiklan 2 kohdan kolmannessa alakohdassa tarkoitetun järjestelmän käyttöönoton yhteydessä, voidaan 13 artiklassa säädettyä menettelyä noudattaen toteuttaa aiheellisia toimenpiteitä, joiden tarkoituksena on, että yhteisö ottaa vastatakseen koroista kokonaan tai osittain." 2 artikla Annettaessa asetuksen (ETY) N:o 729/70 4 artiklan 4 kohdassa ja 5 artiklan 3 kohdassa tarkoitettuja soveltamista koskevia yksityiskohtaisia sääntöjä komissio laatii kyseiset yksityiskohtaiset säännöt siten, ettei siirtymä aiheuta lisäkustannuksia varainhoitovuonna 1988 tai sitä seuraavina varainhoitovuosina. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 19 päivänä lokakuuta 1987. Neuvoston puolesta Puheenjohtaja L. TØRNÆS () EYVL N:o L 94, 28.4.1970, s. 13 () EYVL N:o L 362, 31.12.1985, s. 17